Σούζαν Στιούαρτ Φράκελτον

Προσωπική ζωή

H Σούζαν Στιούαρτ Γκούντριτς γεννήθηκε στις 5 Ιουνίου του 1848 στο Μιλγουόκι του Ουισκόνσιν, από γονείς που κατάγονταν από την Νέα Αγγλία, με πατέρα τον Έντγουιν Ε. Γκούντριτς και μητέρα τη Μαίρη Ρόμπινσον Γκούντριτς. Σπούδασε σε ιδιωτικά σχολεία στο Μιλγουόκι και στη Νέα Υόρκη.
Παντρεύτηκε τον Ρίτσαρντ Φράκελτον στις 19 Ιουλίου, 1869. Ο σύζυγός της ήταν γεννημένος στο Λονδίνο, της Αγγλίας και μετανάστευσε στις Ηνωμένες Πολιτείες περίπου το 1857. Ζούσαν στο Μιλγουόκι και είχαν τέσσερα παιδιά, μια κόρη και τρεις γιους. Ο σύζυγός της διατηρούσε μια επιχείρηση εισαγωγής που απέτυχε. Η επιτυχία όμως των επιχειρήσεων της Σούζαν Φράκελτον, βοήθησε να εξασφαλίσει το οικονομικό μέλλον της οικογένειάς τους. Η Φράκελτον έκανε αίτηση για διαζύγιο από το σύζυγό της λόγω της αδυναμίας του να στηρίξει την οικογένειά τους και την σκληρή και απάνθρωπη μεταχείρισή του, συμπεριλαμβανομένου της επίδοσής του σε «μία σειρά από κατάρες και βρισιές κατά της Νέας Γυναίκας.» Με 1899, οι δύο γιοί της ήταν ενήλικοι, ο ένας είχε ήδη πεθάνει και η  κόρη της ήταν έντεκα ετών. Ο Ρίτσαρντ Φράκελτον πέθανε το 1907. Το 1920 οι Φράκελτονς ζούσαν στο Σικάγο, του Ιλλινόις και πήγε διακοπές στην Αϊτή για τρεις μήνες. Ήταν μέλος στις λέσχες Daughters of the American Revolution και Chicago Woman's Club.
Πέθανε στις 14 Απριλίου 1932 στο σπίτι της στο Κένιλγουορθ του Ιλινόις και θάφτηκε δύο ημέρες αργότερα στο κοιμητήριο του Forest Home Cemetery στο Μιλγουόκι.

Καριέρα

Η Σούζαν Στιούαρτ Φράκελτον σπούδασε ζωγραφική τοπίων στο Μιλγουόκι με καθηγητή τον Χένρι Βιάντεν. Έφτιαχνε καλάθια, δαντέλες και κοσμήματα. Εργάστηκε με δέρμα, σκαλιστό ξύλο, πλεγμένο και βαμμένο ύφασμα και δούλεψε με το μέταλλο πριν επικεντρωθεί στην κεραμική το 1876. Επίσης έδινε διαλέξεις σε ένα ευρύ φάσμα κοινού.
Το 1883 ίδρυσε την επιτυχημένη επιχείρηση Frackelton China and Decorating Works ζωγραφικής πορσελάνης και έδινε μαθημάτα ζωγραφικής στο κέντρο του Μιλγουόκι. Κατοχύρωσε με δίπλωμα ευρεσιτεχνίας τα Frackelton's Dry Colors το 1894. Η Φράκελτον σχεδίασε και κατοχύρωσε με δίπλωμα ευρεσιτεχνίας ένα μηχάνημα οικιακού κλιβάνου. Δημιούργησε ένα συγκεκριμένο στυλ "κεραμική τέχνης" που  ονομάζεται Φράκελτον "Μπλε και Γκρι" το οποίο είναι βαφή του αντικειμένου με μπλε χρώμα και γκρι υάλωση. Το σημάδια κατασκευής της (Makers Mark) της ήταν ένα "SF" ζωγραφισμένο στο κάτω μέρος κάθε παραγόμενο αντικειμένου.
Η Φράκελτον ήταν μια επιτυχημένη γυναίκα καλλιτέχνης του 19ου αιώνα, καθώς ήταν δημιουργός της μπλε και γκρι κεραμικής, ζωγράφος πορσελάνης και συγγραφέας βιβλίου με διευκρινήσεις πάνω στο θέμα:
« Η καινοτομία της σε αυτή τη μορφή τέχνης κατάφερε να αναδείξει τις αμερικανικές διακοσμητικές τέχνες σε επίπεδο αριστείας και ταυτόχρονα, κατέρριψε το μύθο πως οι γυναίκες δεν θα μπορούσαν να ανελιχθούν πέραν του ερασιτεχνισμού. Παρόμοια με τις σύγχρονες γυναίκες, χρησιμοποίησε τα ταλέντα της ως καλλιτέχνης και επιχειρηματίας για να σπάσει τα δεσμά των παραδοσιακών ρόλων των φύλων, τόσο στον κόσμο της τέχνης όσο και της κοινωνίας... Τα μετάλλια και βραβεία που κέρδισε εξαφάνισαν οποιεσδήποτε αντιλήψεις που αντιμετώπιζε μια γυναίκα σε εθνικό και διεθνές επίπεδο στην κεραμική τέχνη.
Το 1892 ίδρυσε τον National League of Mineral Painters, η οποία περιελάμβανε για μέλη την Adelaïde Alsop Robineau και Mary Chase Perry. Η Φράκελτον ήταν πρόεδρος της τοπικής ένωσης των επαγγελματιών καλλιτεχνών, που συγχωνεύθηκε με το Ινστιτούτο Τεχνών του Μιλγουόκι και μετέπειτα με το Μουσείο Τέχνης του Μιλγουόκι. Ήταν επίσης πρόεδρος της Σχολής Σχεδίου του Ουισκόνσιν.
Στην Κολομβιανή Διεθνή Έκθεση του 1893 παρουσίασε τα αντικείμενα της με υάλωση αλάτων και κέρδισε εννέα βραβεία για το σύνολο των έργων της. Κέρδισε και άλλα μετάλλια σε εκθέσεις της Ευρώπη και των Ηνωμένων Πολιτειών τη δεκαετία του 1880 και του 1890. Η Ιταλίδα βασίλισσα Μαργαρίτα της Σαβοΐας την συνεχάρη με γράμμα για τα έργα της και κανόνισε ώστε η Φράκελτον να παρουσιάσει έργα της στην Αυλή.
Το 1899 έκανε από κοινού αγγειοπλαστική με τον καλλιτέχνη κεραμικής George E. Ohr. Στην Paris Exposition Universelle του 1900 παρουσίασε τις πορσελάνες της. Τα έργα της βρίσκονται στη Wisconsin Historical Society, το Milwaukee Public Museum, το Milwaukee County Historical Society και το Sinsinawa Mound.
Το 2005 μετά θάνατον της απονεμήθηκε το βραβείο  Wisconsin Visual Art Lifetime Achievement Award για το συνολικό έργο της «λόγω της πρωτοποριακής εργασία της με την κεραμική, τη ζωγραφική πορσελάνης και το κίνημα της αγγειοπλαστικής τέχνης στα τέλη του 19ου αιώνα».